Nederlandes (lingua)

Nederlandes es un de la linguas germanica ueste, parlada par sirca 23 milion persones, la plu parte en Nederland, Beljia, e Suriname, e ance par grupos plu poca en partes de Frans, Deutxland, e colonias nederlandes de la pasada. El es relatada prosima a la otra linguas germanica ueste, como frisce, engles, e deutx, e plu distante a la linguas germanica norde. Nederlandes es un desendente de franco vea e es la jenitor de la lingua africans, un de la linguas ofisial de Africa Sude. Nederlandes e africanes es per la plu parte comprendable un a la otra, ma ave normas de spele e disionarios diferente e comites de regula separada. Nederlandes normal es la lingua normal de la areas major de parlores nederlandes e es regulada par la Nederlandse Taalunie ("Uni de Lingua Nederlandes").

La gramatica de nederlandes es simil a el de deutx, ma min complicada, como engles. La sistem de consonantes no ia ave la move de consonantes de deutx alta, e sembla plu la consonantes de engles e la linguas de Scandinavia. Como la plu de linguas germanica, nederlandes ave un sistem de silabas cual permete grupos complicada de consonantes. Multe persones nota la usa comun de fricantes velal (spesial ch e g, pronunsiada prosima la garga). La vocabulo de nederlandes es la plu germanica, plu ca engles. Nederlandes usa nomes composada de juntas de morfemes multe longa, simil a deutx e la linguas de Scandinavia.

Un dialeto de nederlandes, clamada vlaams, es parlada en Nederland sude-ueste e Beljia norde-ueste. La diferes es no plu ca la diferes entre engles en la Rena Unida e la SUA, e la plu en pronunsia. Ambos usa la mesma norma per scrive.

Per un esemplo, asi es la prea de nos Senior:

 Onze Vader,
 die in de hemelen zijt,
 geheiligd zij Uw naam.
 Uw rijk kome,
 Uw wil geschiede op aarde als in de hemel.
 Geef ons heden ons dagelijks brood,
 en vergeef ons onze schulden,
 gelijk ook wij vergeven aan onze schuldenaren.
 En leid ons niet in bekoring,
 maar verlos ons van het kwade.

Fonolojia

Consonantes
Nederlandes ave alga diferes notable de otra linguas germanica:
Lo no ia partisipa en la move de consonantes cual ia aveni en deutx alta. tien /ti:n/ vs deutx zien, peper /pe:pər/ vs deutx pfeffer;
Lo ia reteni la consonantes fricante velal de protogermanica cual ia es perdeda en la plu de otra linguas germanica. goed /ɣut/, nacht /naxt/;
Lo ia desvosi plosivas final. brood /bro:t/, vs engles bread;
Lo ia vosi la fricantes comensante parolas (estra alga dialetos de Holland norde). zeven /ze:və/, vs engles seven, deutx sieben;
Lo ia sustitui /d/ per /θ/ como la plu de linguas germanica. donder /dondər/, vs engles thunder;
Lo ia sustitui /ss/ per /xs/. vossen /vosən/, vs engles foxes, deutx Füchse;
Lo sustitui /xt/ per /ft/. sacht /saxt/, vs engles soft.

  BilabialLabio-dentalAlveolalPostalveolalVelal/UvulalGlotal  Nasal m n ŋ  Esplodente p b t d k (ʔ)  Fricante] f v s z ʃ ʒ x ɣ ɦ  Vibrante r/ɾ/ʀ/ʁ dependente de dialeto  Prosiminte ʋ l j

Vocales

Nederlandes ave un colie multe grande de vocales e diftongos:

+Corta, laxe FronteNonronda FronteRonda Sentral Retro  Cluida ɪ ʏ  Media ɛ ə ɔ  Abrida ɑ

+Longa, tensa Frontenonronda. Fronteronda. Back  Cluida i ~ i: y ~ y: u ~ u:  Media-cluida e: ø: o:  Media-abrida ɛ: œ: ɔ:  Abrida a:

+Corta, laxe Frontenonronda Fronteronda Retro Cluida Media ɛi œy ɔi Abrida ɑu ɑi

+Longa, tensa Frontenonronda Fronteronda Back Cluida iu yu ui Media e:u o:i Abrida a:i

Spele
Nederlandes es scriveda con la alfabeta latina. Lo usa un letera estra: la digram Ĳ/ĳ (pronunsiada /ɛi/). La spele es cuasi fonemal, con la usa de leteras duple per indica la vocales longa e otra trucos. Sinietas es rara.

Gramatica
Nederlandes es simil gramatical a deutx. Ma lo ave sola un caso per nomes, no cuatro como deutx, e du sesos, no tre como deutx. Jeneral, la gramatica es plu simple.

Pronomes
La lingua usa du sesos - comun e neutra. En Beljia, los reteni la distingui entre mas e fema, cual ia es combinada en la comun en la norde.

On ave du series de pronomes personal - sujeto e ojeto - e formas per determinantes de posese. Alga de los ave un distingui entre formas asentuada e nonasentuada (la nonasentuada es en brasetas, a su).

 person  sujeto  ojeto  det. de posese 1 singular  ik ('k)  mij (me)  mijn (m'n) 2 singular, nonformal  jij (je)  jou (je)  jouw (je) 2 singular, formal  u  u  uw 3 singular, mas  hij (ie)  hem ('m)  zijn (z'n) 3 singular, fema  zij (ze)  haar ('r, d'r)  haar ('r, d'r) 3 singular, neutra  het ('t)  het ('t)  zijn (z'n) 1 plural  wij (we)  ons  ons 2 plural, nonformal  jullie (je)  jullie (je)  jullie (je) 2 plural, formal  u  u  uw 3 plural, person  zij (ze)  hun (ze)  hun 3 plural, cosa  zij (ze)  die (ze)  -

Determinantes
La sistem de casos en nederlandes, como la usa de la sujuntiva, ia es, per la plu parte, desapareda. Per la pronomes, la dativa vea ia sustitui per la caso acusativa.

 Masculine Feminine Neuter Definite singular de man de vrouw het huis Definite plural de mannen de vrouwen de huizen Indefinite singular een man een vrouw een huis

En alga espresas fisada, la jenitiva e dativa (e la distingui entre mas e fema) esiste ancora en la articles:

  Mas singular  Fema singular  Neutra singular  Plural Nominativa de  de  het  de Jenitiva van de / des  van de / der  van het / des  van de / der Dativa (aan / voor) de  (aan / voor) de  (aan / voor) het  (aan / voor) de Acusativa de  de  het  de

Alga de esta espresas usa un corti de "des": 's morgens (en la matina), 's ochtends (en la sera).

Nomes

Plural

La plural de nomes es la plu comun formida par la ajunta de -en (pronunsiada como /ən/ or /ə/), o de -s. Parolas de un silaba normal usa -en:
deur "porte" → deuren
boot "barcon" → boten
huis "casa" → huizen
dief "furor" → dieven

Parolas cual fini con /ə/ usa comun -s, ma multe usa -n, spesial nomes derivada de ajetivos:
tante "tia" → tantes
chocolade "xocolada" → chocolades
grote "grande (nom)" → groten

Parolas relativa moderna cual fini en un vocal longa usa -'s, estra ce los fini en -ee o -é, cual usa simple -s:
pizza "piza" → pizza's
radio "radio" → radio's

Alga nomes ave plurales noncoerente:
dag "dia" → dagen "dias"
schip "barcon" → schepen "barcones"
ei "ovo" → eieren "ovos"
kind "enfante" → kinderen "enfantes"

Diminuintes

En nederlandes, la forma diminuinte de nomes es usada comun, e inclui diferes de sinifia sutil cual es difisil per aprendores. La fini difere dependente de la letera final de la radis:
 -je per radises cual fini con -b, -c, -d, -t, -f, -g, -ch, -k, -p, -v, -x, -z o -s: neef → neefje ("sobrino, cusin mas")
 -pje per radises cual fini con -m: boom ("arbor") → boompje
 -kje per radises cual fini con -ing: koning ("re") → koninkje
 -tje per radises cual fini con -h, -j, -l, -n, -r, -w, o vocales estra -y: zoen ("besa") → zoentje

La diminuinte pote es usada ance con alga numeros, pronomes, verbos, e an preposadas en espresas idiomal. Notable es la ajetivos e averbos con un diminuinte:
groen ("verde") → noun: groentje ("comensor")
even ("mera") → adverb: eventjes ("mera un minuto").

Cuando usada con tempo, la diminuinte pote indica esce un person trova lo plasente o no:
een uurtje kletsen ("parleta per un ora peti")

Lo pote es ance usada per indica alga cosa negativa:
Hij was weer eens het "mannetje". ("el ia ata como el ia es la om peti")

Nomes composada

Como la plu de linguas germanica, nederlandes forma nomes composada en cual la nom prima ajunta defini a la categoria de la nom du, pe hondenhok (casa de la can), boomhuis (casa en un arbor), etc. A veses, esta nomes composada pote deveni multe longa. Un de la plu longa es ziektekostenverzekeringsmaatschappij (compania de asecura de sania).

Ajetivos

La infleta de ajetivos es plu complicada. Con un nom neutra, nondefinida, e singular, la ajetivo ave no afisa; en tota otra casos, lo fini con -e.

  Mas o femasingular  Neutra singular  Plural Definida(con article definida o un pronom) de mooie fiets(la bisicle bela)  het mooie huis(la casa bela)  de mooie fietsen(la bela bisicles)de mooie huizen(la casas bela) Nondefinida(con article nondefinida ono article o pronom) een mooie fiets(un bisicle bela)  een mooi huis(un casa bela)  mooie fietsen(bisicles bela)mooie huizen(casas bela)

Un ajetivo ave no -e si lo es en un rol predicativa.

Cuando usada como un completinte, ajetivos usa nunca la -e: De soep is koud.

Verbos

Nederlandes ave cuatro tipos de verbos: debil, forte, noncoerente, e miscada.

La verbos debil es la plu comun - sirca 60%. En estas, la tempo pasada e la partisipio pasada es formida con -de o -te.

Verbos forte es numero du en cuantia. Asi, la pasada es formida par cambia la vocal de la radis. Esta no es tota coerente, e nederlandes distingui entre sete clase de verbos forte, de cual sinco ave un varia interna cual permete 12 sistemes.

 Clase  Verbo  Presente  Pasada  Perfeta 1  kijken  (regarda)  kijk  keek  gekeken 2a  bieden  (ofre)  bied  bood  geboden 2b  stuiven  (jeta)  stuif  stoof  gestoven 3a  klimmen  (trepa)  klim  klom  geklommen 3b  zenden  (envia)  zend  zond  gezonden 4  breken  (rompe)  breek  brak  gebroken 5a  geven  (dona)  geef  gaf  gegeven 5b  zitten  (sede)  zit  zat  gezeten 6a  dragen  (porta)  draag  droeg  gedragen 6b  heffen  (leva)  hef  hief  geheven 7a  roepen  (clama)  roep  riep  geroepen 7b  vangen  (catura)  vang  ving  gevangen

Verbos miscada es los con un tempo pasada debil (-de o -te), ma un partisipio pasada forte (-en), o un tempo pasada forte, ma un partisipio pasada debil.

La verbos noncoerente es la min comun, ma la plu usada.

Conjuga

 Infinitiva -en Indicante Presente Pasada debil Pasada forte 1 sing. - -de, -te - 2 sing. jij -(t) -de, -te - 2 sing./plur. u -t -de, -te - 3 sing. -t -de, -te - Plural -en -den, -ten -en Sujuntiva Presente Pasada debil Pasada forte Singular -e -de, -te -e Plural -en -den, -ten -en Imperativa Jeneral - Plural -t Partisipios Presente Pasada debil Pasada forte -end ge- -d, ge- -t ge- -en

Ordina de parolas
Como deutx, nederlandes ave un ordina de parolas sujeto-ojeto-verbo, ma en proposas major, la verbo major es moveda a la loca du, un sistem conoseda como V2 ("verbo du"). Per esemplo: On ta dise Ik kan mijn pen niet vinden omdat het veel te donker is, cual pote es traduida como "Me no pote trova mea pen car lo (la sala) es multe tro oscur". Si on rompe la frase a un proposa major e un proposa minor, on pote vide plu clar la lojica:

Ik kan mijn pen niet vinden 
"me pote mea pen no trova"
omdat het veel te donker is 
"car lo multe tro oscura es"

Verbos es poneda en la loca final, ma la verbo conjugada en la proposa major, en esta caso "kan" (pote), es fada la parte du de la proposa.

En demandas, la proposa major ave tipal la verbo conjugada segueda par la sujeto, ma otra verbos es en la loca final:

Kun jij je pen niet vinden? (leteral "Pote tu tua pen no trova?") "Tu no pote trova tua pen?"

En demandas cual comensa con pronomes o averbos de demanda, la verbo conjugada es parte du, con la sujeto a pos; otra verbos es a la loca final:

Waarom kun jij je pen niet vinden? (leteral "Perce ia pote tu tua pen no trova?") "Perce tu no ia pote trova tua pen?"

Vocabulo
La vocabulo de nederlandes es, per la plu parte, germanica, con sirca 20% de otra orijinas. La influe plu grande ia es de franses, con sirca 6.8%. Latina furni parolas de relijio e siensa, con sirca 6.1%. Deutx e platdeutx ia contribui sirca 2.7%, an si multe ia es cambiada per conveni la fonetica de nederlandes. E, spesial en la sentenios resente engles ia contribui sirca 1.5%, an si multe plu es espetada en la futur.

Category:Lingua
Category:Nederlandes